Ռուսական հայտնի Odnoklassniki..ru սոցիալական կայքն այսօր դարձավ 7 տարեկան: 2002թ. բրիտանական i-CD Publishing ընկերությունում աշխատող ռուս ծրագրավորող Ալբերտ Պոպկովը գրանցեց համանուն դոմեյնը, իսկ 4 տարի անց համացանցում հայտնվեց այդ սոցիալական կայքը: 2007թ. սեպտեմբերին Պոպկովը վաճառեց պրոյեկտի 30%-ը լատվիական Forticom ընկերությանը: Մեկնարկից 9 ամիս անց սոցիալական կայքն արդեն ուներ մոտ կես միլիոն գրանցված օգտատերեր: 2008թ. ամռանը կայքում գրանցված էին 20 միլիոն օգտատերեր, իսկ 2009թ. փետրվարին գրանցված օգտատերերի թիվը հատեց 30 միլիոնի սահմանը: 2008թ. սեպտեմբերին կայքը վաճառվեց Mail.ru ընկերությանը, իսկ հիմնադիր Ալբերտ Պոպկովը հեռացավ գլխավոր տնօրենի պաշտոնից: Այժմ այդ կայքի օրական այցելուների թիվը 40 միլիոն է, որից մոտ 770.000-ը Հայաստանից են: